cyanic-selkie/wikianc huggingface dataset:
Else Ragni Yttredal
Internasjonale mesterskap
Olympiske leker (Vinter) deltatt i ett OL ved fire konkurranser.
Allround-VM på skøyter deltatt tre ganger.
Sprint-VM på skøyter deltatt fem ganger.
EM på skøyter deltatt i syv EM.
Junior-VM på skøyter deltatt i to VM ved to konkurranser.
Sammenlagt i Verdenscupen
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Bletchley Park
Bletchley Park var under andre verdenskrig base for den britiske etterretningstjenestens kodebryteroperasjoner. Basen ligger i tettstedet Bletchley, som nå er en del av byen Milton Keynes, omkring 80 km nord for London. Stedet drives som museum.
Forhistorie
Bletchley Parks historie begynte antagelig som herregård omkring tiden for den normanniske invasjon i 1066. Den eldste sikre referansen er fra 1308, da Grey-familien eide stedet. På et ukjent tidspunkt ble eiendommen krongods. Hovedbygningen som står nå ble bygget mellom 1883 og 1926 av Herbert Samuel Leon (1850 – 1926), parlamentsmedlem for det liberale partiet. Stilen er eklektisk, med blanding av viktoriansk gotikk, tudor og nederlandsk barokk. Leons eiendom dekket omkring 2,4 km²; omkring 0,2 km² av dette utgjør Bletchley Park. Etter at enken, Fanny Leon (1878 – 1937), døde, ble parken solgt til en eiendomsutvikler i 1938.
Huset skulle rives for å gi plass til et boligkompleks, men admiral Sir Hugh Sinclair, direktør for marinens etterretningstjeneste og for Secret Intelligence Service, kjøpte stedet for egne penger våren 1938. Han hadde grunnlagt Statens kode- og chifferskole (Government Code and Cypher School), og da han regnet med at et krigsutbrudd var nært forestående ville han sikre et egnet tilholdssted for organisasjonen. Han valgte stedet av fire grunner: Det lå ved jernbanelinjen mellom Oxford og Cambridge, hvor man ville komme til å hente ekspertise fra; det lå ved hovedveien til London (nå kalt A5); det lå nær en større telefonsentral og det lå et stykke fra kjente militære installasjoner slik at det ikke var noen åpenbart mål for fiendtlige fly.
Krigsårene
I 1939 ble etterretningstjenestens kodebrytervirksomhet lokalisert til Bletchley. De flyttet først inn i hovedbygningen, men etterhvert som arbeidsmengden økte måtte man bygge enkle brakker, omtalt som huts. Anlegget ble bygget slik at det fra luften kunne se ut som et sykehus, for å minske faren for bombing. Bletchley ble da også bare truffet av én bombe under krigen; den gjorde liten skade bortsett fra å flytte brakke 4 et par meter bort fra fundamentet. Bomben var antagelig ment å skulle treffe jernbanestasjonen like ved.
En lyttestasjon ble konstruert for å fange opp fiendens radiosignaler, og da denne var den tiende stasjonen i en serie fikk den navnet Station X (romertall 10). Dette navnet blir ofte, feilaktig, brukt på hele anlegget. Lyttestasjonen ble snart flyttet til Whaddon Hall, for å trekke oppmerksomhet bort fra Bletchley. Flere andre radiostasjoner var også i aktivitet med å fange opp signaler.
På det meste var opptil 10 000 mennesker tilknyttet parken, enten i selve anlegget eller på lyttestasjonene.
Kryptoanalyse
Bletchley Park viste seg å bli en viktig brikke i den allierte planleggingen under krigen. Opplysningene som ble samlet gikk under kodenavnet 'Ultra', og det ble holdt strengt hemmelig hvordan man hadde samlet dem. Noe av det viktigste arbeidet som foregikk var analyser av koder fra de tyske kodemaskinene Enigma og Lorenz. Hemmeligholdet var så vellykket at den tyske kontraspionasjen, Abwehr, aldri forsto at man hadde brutt kodene.
For å løse problemene med de kompliserte kodene Tyskland brukte, samlet etterretningstjenesten en rekke av de fremste matematikerne og lingvistene i Storbritannia. Blant de meste kjente er Alan Turing som var hoveddesigner av The Turing Bomb, maskinen som løste koden fra Enigma-maskinene. Dette reddet livet til mange norske sjømenn da man fikk redusert de store tapene i konvoifarten over Atlanterhavet fordi man ved å knekke de tyske marinekodene kunne lokalisere hvor tyske ubåter oppholdt seg ved å lese enigmameldingene ubåtene sendte tilbake til Tyskland.
For å løse kodene fra Lorenz-maskinene som var mer komplekse og ble brukt mellom hovedkvarterene til tyskerne ble verdens første programmerbare elektroniske datamaskin laget. Denne ble kalt Colossus. Matematikerne Bill Tutte og Max Newmann og elektronikkingeniøren Tommy Flowers var ledende i dette arbeidet. Colossus ble laget i løpet av 1943 tidsnok til å hjelpe i planleggingen av D-dagen. Kunnskapen om hvordan Colossus var konstruert ble også overført til USA samtidig med at disse begynte å konstruere sin første datamaskin.
Når kodene skulle brytes hadde man i utgangspunktet to hovedhjelpemidler: Erobrede Enigma- og Lorenz-maskiner, og «jukselapper» (cribs). Jukselappene besto dels av formuleringer man visste ble brukt i innledningen eller avslutningen på visse meldinger og dels av informasjon om f.eks. posisjoner, temperatur og værforhold som man kjente og visste at var en del av meldingen. Man fikk også hjelp ved at mange tyske operatører slurvet. Den som brukte maskinen til å kode en melding skulle velge en tilfeldig kode først, men mange brukte f.eks. initialene til kjæresten på alle meldinger. Det ble også slurvet ved at samme meldingen noen ganger ble sendt med forskjellig kode; da kunne man regne ut i det minste noen av innstillingene på maskinen. Med datamaskinen som ble bygget, og de enklere bombene, elektriske maskiner som sjekket alle mulige innstillinger i løpet av noen timer, kunne arbeidet med å knekke en kode ofte komme ned i noen få timer.
Man arbeidet også med japanske og italienske koder, og arbeidet med å bryte de japanske kodene var til stor hjelp under Stillehavskrigen.
Resultater
Et av de viktigste og mest konkrete resultater av arbeidet er at Tysklands ubåtkrig i Atlanterhavet ble langt mindre effektiv enn den kunne vært. I en periode hvor man ikke kunne lese den tyske marinens Enigma-koder på grunn av en forandring som ble gjort på maskinen, økte mengden senket tonnasje enormt. Da man igjen fikk knekket koden kunne konvoiene ledes utenom de tyske ulveflokkene, og Storbritannia fikk sårt trengte forsyninger fra USA.
Opplysninger hentet fra tyske landstyrkers og Luftwaffes signaler var også av stor verdi, spesielt i forbindelse med felttoget i Nord-Afrika og D-dagen.
Mange har forsøkt å sette en målbar verdi på resultatet, og det har vært hevdet at informasjon fra Bletchley Park forkortet krigen med inntil to år. Dette er høyst usikkert, men det er ikke tvil om at innsatsen sparte mange allierte soldaters og sivile sjøfolks liv.
Etter krigen
Winston Churchill omtalte Bletchley Park som «the goose that laid the golden egg, but didn't cackle». Dette refererer til at Bletchley Park og alt de klarte å få til ble holdt hemmelig ikke bare under den andre verdenskrig, men også under den kalde krigen, slik at Sovjetsamveldet ikke fikk innsyn i hva Vest-Europa kunne klare når det gjaldt overvåking og innsyn i motpartens interne meldinger. Colossus og alt annet som ble utviklet ved Bletchley ble destruert. Eksistensen av Bletchely Park og alt de lagde ble ikke allment kjent før i 1976, etter at 30 årsfristen for hemmeligholdelse hadde utløpt.
Anlegget ble overtatt av andre statlige institusjoner, blant annet British Telecom (televerket) og Aviation Authority (luftfartsverket).
Museet
Etter at anlegget begynte å forfalle sterkt, og det ble snakk om å rive det, ble Bletchley Park Trust grunnlagt for å bevare og restaurere bygningene. Det ble satt i stand et museum som viser aktiviteten ved anlegget, der man blant annet kan se kodemaskinene og rekonstruksjoner av de første datamaskinene som var i bruk.
Fylkesvei 5072
Fylkesvei 5072 går mellom Tveit og Gloppevågen i Fitjar kommune.
Frem til 2019 hadde veien betegnelsen fylkesvei 76 (Hordaland).
Dzongkha
Dzongkha er et språk i den sinotibetanske språkfamilien. Det er nasjonalspråket i Bhutan. Språket fikk sin rettskrivning i 1971, da det etablert som skriftspråk. Som talespråk ble det tidligere benevnt zhungkha.
Ordet dzongkha betyr det kha (språk) som tales i dzongene, de fylkesvise slottene / administrasjonsbyggene som rommer både religiøse og administrative funksjoner. Bhutan er et uveisomt land med flere små og isolerte folkegrupper, og mange små språk. De tre dominerende språkene er tsangla, nepali og dzongkha. Dzongkha har stor grad av gjensidig forståelse med tsangla og noen av de andre, mindre språkene, som adap og bumthangkha.
Dzongkha har utviklet seg fra ngalong, som ble snakket av folk som innvandret til Bhutan fra Tibet på 700-tallet, og er morsmål for ca. 130 000 innbyggere i de vestlige fylkene i Bhutan: Thimpu, Paro, Punakha, Wangdue Phodrang, Gasa, Haa, Dagana og Chukha.
Dzongkhas status baserer seg på at språket i mange hundre år har vært brukt ved hoffet, i klostrene, og i statsforvaltningen. Språket snakkes av munker og statstjenestemenn over hele landet, og regjeringen har siden 1960-tallet arbeidet systematisk med å modernisere dzongkha og standardisere det som skriftspråk. Språket er i prinsippet obligatorisk i skolen, men på grunn av lærermangel og stor andel utenlandske lærere, foregår undervisningen like ofte på engelsk.
Konvektiv instabilitet
Konvektiv instabilitet eller stabiliteten til en luftmasse viser til evnen luften har til å hindre vertikal bevegelse. En stabil atmosfære gjør vertikale luftbevegelser vanskelig, og små vertikale forstyrrelser blir dempet og går bort. I en ustabil atmosfære vil vertikale luftbevegelser (som i orografisk heving der luftmasser blir flyttet oppover av vind som stiger opp en fjellside) ofte bli forsterket og en får turbulente luftstrømmer og konvektiv aktivitet. Ustabilitet kan føre til omfattende turbulens, omfattende vertikale skyer, og kraftige værfenomen som tordenvær.
Den adiatbatiske temperaturendringen er temperaturendringen en fallende eller stigende luftmasse endrer seg med, og instabilitet oppstår når lufttemperaturen til den stigende eller fallende luftmassen er forskjellig fra den omliggende luften i atmosfæren som ligger i ro.
Om en luftmasse som blir flyttet oppover endrer temperatur med høyden senere enn den omliggende luften gjør, vil denne luftmassen være varmere sammenlignet med den omliggende luften. Siden varm luft er lettere enn kald luft, vil en slik luftmasse holde frem å stige oppover.
På samme måte vil en luftmasse som flytter seg oppover med en temperaturendring med høyden som er lavere enn temperaturendringen i den omliggende luften, gjøre luftmassen kaldere sammenlignet med den omliggende luften. Siden kald luft er tyngre, så vil hevingen av denne luftmassen bli motarbeidet.
Fuktig luft blir avkjølt senere enn tørr luft (når en utfører samme vertikale bevegelse). Derfor er fuktig luft generelt mindre stabil enn tørr luft. Temperaturendringen for tørr (umettet) luft er om lag 9,8 ºC per 1000 meter, og for fuktig luft fra 3,1 til 9,2 ºC per 1000 meter.
Kombinasjonen av fukt og temperatur avgjør stabiliteten til luften og hvordan været blir. Kjølig, tørr luft er særs stabil og motsetter seg vertikale bevegelser. Dette fører til fint og generelt klart vær. Den største instabiliteten oppstår når luften er varm og fuktig, som en har i tropiske områder om sommeren. Som regel oppstår det tordenvær daglig i områder med så ustabil luft.
I gjennomsnitt er temperaturendringen til atmosfæren (i troposfæren) med høyden om lag 6,6 ºC per 1000 meter.
Referanser
Gradient thermique adiabatique
Monaco under Sommer-OL 2000
Monaco under Sommer-OL 2000. Fire mannlige sportsutøvere fra Monaco deltok i fire sporter, judo, skyting, svømming og taekwondo under Sommer-OL 2000 i Sydney. De vant ikke noen medalje.
Skjørlægda naturreservat
Skjørlægda naturreservat ble opprettet i 1992 vest for Eiterådalen i Vefsn kommune i Nordland. Området ble senere den 29. mai 2009 innlemmet i Lomsdal-Visten nasjonalpark, se denne.
Kim Song-ae
Kim Song-ae (1928–2014) var en nordkoreansk kommunistleder, gift med Kim Il-sung.
Hun skal ha giftet seg med Kim Il-sung under Koreakrigen, men var ukjent for offentligheten frem til midten av 1960-årene.
Hun var nestleder og senere leder i Nord-Koreas masseorganisasjon for kvinner, Den koreanske demokratiske kvinnebevegelsen, fra 1965 til 1976. Hun ble medlem av sentralkomiteen i Koreas arbeiderparti i 1970 og medlem av Den øverste folkeforsamlingen i 1972. Hun opptrådte også som Nord-Koreas førstedame, både på statsbesøk og på sine egne innenlandsreiser.
Kim Song-ae skal ha hatt et dårlig forhold til sine stebarn. Hun skal ha ønsket å posisjonere sin sønn Kim Pyong-il til å etterfølge Kim Il-sung som statsleder. I slutten av 1970-årene skal hun derfor ha blitt detronisert av klikken rundt Kim Jong-il.
Fra 1993 til 1998 var Kim Song-ae tilbake som leder i kvinnebevegelsen, men bare i navnet.
Evelin Lindner
Evelin Gerda Lindner (født 13. mai 1954 i Hameln, Tyskland) er en tyskfødt lege, psykolog og konfliktforsker. Hun beskrives av Aaron Lazare som «en toneangivende forsker i det fremvoksende fagområdet Humiliation Studies» (dvs. ydmykelsens psykologi). Hun er grunnlegger og president for forskningsnettverket «Human Dignity and Humiliation Studies» og grunnlegger av fagtidsskriftet Journal of Human Dignity and Humiliation Studies.
Utdannelse og arbeid
Hun tok doktorgrad i sosialmedisin ved Universität Hamburg i 1994. Fra 1997-2001 var hun doktorgradsstipendiat ved Psykologisk institutt ved Universitetet i Oslo, og tok sin andre doktorgrad i 2001, denne gang i sosialpsykologi.
I 1993 grunnla hun organisasjonen Better Global Understanding og organiserte en fredsfestival i Hamburg. Hun var kandidat i valget til Europaparlamentet i 1994.
Lindner har deltatt i Forskningsrådets etikkprogram ledet av Dagfinn Føllesdal.
Forskning på ydmykelsens psykologi
Lindner begynte å forske på ydmykelsens psykologi i 1996-1997, og utforsket dette temaet i doktoravhandlingen The Psychology of Humiliation. Hun har siden fokusert på å utvikle en tverrfaglig teori om ydmykelse som drar veksler på bl.a. sosialantropologi, historie, sosialfilosofi, sosialpsykologi, sosiologi og statsvitenskap. Hun etablerte nettverket Human Dignity and Humiliation Studies i 2001. I dag omfatter det rundt tusen medlemmer, utgir tidsskriftet Journal of Human Dignity and Humiliation Studies og arrangerer fagkonferanser.
Interessen for ydmykelsens psykologi har sitt utspring i det hun opplevde som barn av foreldre som hadde blitt fordrevet fra Schlesien i 1946: «Vi var gjester i Vest-Tyskland, samtidig som vi følte oss uvelkomne».
Egalisering
Lindner har utviklet et konsept hun kaller «egalisering». Termen balanserer de positive og negative aspektene av globalisering. Det introduserer likeverd, som menneskerettigheter definerer det, inn i teorier om globalisering.
I sin bok Making Enemies Unwittingly: Humiliation and International Conflict (2006, Praeger/Greenwood) forklarer Lindner begrepet som følgende:
Personlig bakgrunn
I 1977 flyttet Lindner til Norge som følge av sitt ekteskap med en nordmann. Mellom 1984 og 1991 bodde hun i Kairo, der hun arbeidet som klinisk psykolog ved American University in Cairo i 3 år og hadde egen praksis i 4 år.
Priser
Lindner er tildelt flere priser, deriblant Fangenes Testamente i 2009.
Jysk (firma)
Jysk A/S (markedsført som JYSK), opprinnelig kalt Jysk Sengetøjslager, er et dansk møbelkjede som selger blant annet sengetøy, madrasser, møbler og husholdningsartikler.
Historie
Firmaet het frem til 2001 Jysk Sengetøjslager; jysk er i denne sammenhengen adjektivet av Jylland. Jysk er eid av familien bak Lars Larsen Group. Grunnleggeren, Lars Larsen, er kjent som landets ledende kjøpmann i Danmark.
I 1979 åpnet han den første butikken i Danmark, i landets nest største by Århus i Jylland, der butikken ligger fremdeles. Larsen åpnet flere vellykkede Jysk Sengetøjslager (det opprinnelige butikknavnet frem til 2001) over hele Danmark, og i 1984 åpnet han sin første butikk utenfor landet, i nabolandet Tyskland.
I dag består Jysk-gruppen av mer enn 3,000 butikker i følgende 52 land over hele verden: Danmark, Norge, Sverige, Finland, Polen, Tsjekkia, Ungarn, Nederland, Slovakia, Tyskland, Østerrike, Sveits, Island, Canada, Grønland, Færøyene, Estland, Latvia, Litauen, Ukraina, Kosovo, Bulgaria, Kasakhstan, Romania, Frankrike, Storbritannia, Slovenia, Nord-Makedonia, Kroatia, Italia, Spania, Bosnia-Hercegovina, Serbia, Armenia, Indonesia, Montenegro, Hellas, Albania, Vietnam, Malta, Portugal, Georgia, Belarus, Tadsjikistan, Moldova, Belgia, Kuwait, Dubai, Thailand, Irland, Kypros og Aserbajdsjan.
Gruppens årlige omsetning er 3,79 milliarder euro. Firmaet har ca. 26 500 ansatte.
Pippi rømmer med
Pippi rømmer med eller Pippi Langstrømpe på rømmen (originaltittel På rymmen med Pippi Långstrump) er en svensk film fra 1970, i regi av Olle Hellbom etter originalmanus av Astrid Lindgren, basert på hennes bøker om Pippi Langstrømpe.
Handling
Tommy og Annika er leie sine foreldres (i hovedsak deres mammas) prat, og vil ha ut noe mer spennende av sin sommerferie. De bestemmer seg for å rømme hjemmefra, men vil ikke rømme alene, og ber derfor Pippi Langstrømpe om å følge med. Pippi vil gjerne ut og rømme, og etter at hun har lovet sine kameraters mamma å ta hånd om Tommy og Annika gir de seg i vei, som vanlig med Pippis hest, Lille Gubben. Apen Nilsen blir værende hjemme sammen med Tommy og Annikas mamma.
Item Unique Identification
IUID (Item Unique IDentification) er et identifikasjonssystem innført av United States Department of Defense (DoD) for å identifisere gjenstander eller aktiva, og skille dem fra andre lignende elementer. Fysiske elementer skilles fra hverandre ved tildeling av en unik identifikator i form av en unik datastreng, kodet i en strekkode og plassert på elementet. En IUID er bare tildelt ett enkelt element og den bli aldri gjenbrukt. Når en IUID er tilordnet et element, blir den aldri forandret, selv om varen er endret eller re-konstruert. IUID ligner på bruken av personnummer i Norge.
I tilfelle der et vareparti består av enkelte elementer som ikke er individuelt serialisert, eller bulkvarer, kan det tildeles en IUID for hele varepartiet. For eksempel kan en produsent merke en beholder, som inneholder en bestemt mengde av en vare, med en IUID på utsiden. Hele kvantumet blir i dette tilfellet behandlet som ett element ved mottak. I dette tilfellet er IUID ikke lenger nyttig når elementene separeres, og aldri identifiseres enkeltvis.
Arkeologisk museum i Stavanger
Arkeologisk museum ved Universitetet i Stavanger (AM eller AmS) er en del av Universitetet i Stavanger og arbeider med historien til Rogaland fra de første menneskene kom hit og frem til slutten av middelalderen. Museet holder til i Peder Klows gate 30 a på Våland. Jernaldergården på Ullandhaug, like ved Universitetet i Stavanger, er også en del av museet.
Arne Pedersen (fotballspiller)
Pedersen fikk 40 landskamper, og scoret 11 mål for fra 1957 til 1966. Han vant norgesmesterskapet med Fredrikstad i 1957, 1961 og 1966 og vant serien i 1950–51, 1951–52, 1953–54, 1956–57, 1959–60 og 1960–61 med samme lag. Med 114 mål i 1. divisjon er han på 8.-plass blant mestscorende spillere i Norge.
Item Unique Identification
Til IUID-merking av gjenstander brukes et todimensjonal (2D) Data Matrix-symbol, med data formatert i henhold til angitte standarder. De kodede dataene er identifisert ved bruk av dataidentifikatorer (Data Identifier, DI), anvendelsesidentifikatorer (Application Identifier, AI) eller tekstidentifikatorer (Text Element Identifier, TEI). Hvilken identifikator som brukes, er basert på vanlig industripraksis i organisasjonen som er ansvarlig for serialiseringen. De formaterte dataene kalles en Unik Item Identifier (UII). Data Matrix-symbolet er et maskinleselig presentasjon av UII.
Når DoD krever denne merkingen skal det påføres direkte på overflaten av elementet eller på et skilt eller etikett som festes forsvarlig til elementet. Denne UII er ment å være av permanent karakter og skal ikke endres i elementets levetid.
Arne Pedersen (fotballspiller)
Pedersen døde natt til lørdag 16. november 2013, 82 år gammel.
Arkeologisk museum i Stavanger
Museets samlinger inneholder over 12 000 funn fra Rogaland, i tillegg til et naturvitenskapelig magasin. Hver vår og sommer arrangerer muséet arkeologiske undersøkelser i Rogaland. Den faste utstillingen, kalt Museoteket, gir en introduksjon til Rogalands forhistorie gjennom en tematisk presentasjon av oldsaker og andre funn. Museoteket har et arkiv åpent for publikum, med informasjon ordnet etter funnsted.
Besøkstallet økte med 12,5 prosent i 2007, det steg fra 37 589 besøkende i 2006 til 44 538 i 2007.
Arkeologisk museum i Stavanger ble en del av Universitetet i Stavanger fra 1. januar 2009.
Museet har driver en omfattende publiseringsvirksomhet og har et eget forlag, AM forlag. Forlaget gir blant annet ut tidsskriftet Frá haug ok heiðni, som kommer med fire nummer i året og distribueres til alle medlemmene i Rogaland arkeologiske forening.
Direktører
1975-1992 Odmund Møllerop.
1993-1998 Bjørn Myhre.
1999-2001 Roy Høibo.
2001-2002 Mari Høgestøl (konstituert).
2002-2010 Harald Jacobsen.
2010-2014 Arne Johan Nærøy.
2014- Ole Madsen.
Destin Makumbu
Destin Makumbu (født 28. april 1982 i London) er en engelsk fotballspiller av zambisk herkomst.
Monaco under Sommer-OL 2004
Monaco under Sommer-OL 2004. Tre sportsutøvere, to menn og en kvinne fra Monaco deltok i tre sporter, friidrett, skyting og svømming under Sommer-OL 2004 i Athen. De vant ikke noen medalje.
Per Nilsson (forfatter)
Per Håkan Stefan Nilsson (født 13. februar 1954 i Malmö) er en svensk barne- og ungdomsbokforfatter.
Han debuterte i 1986 med Mellan vakna och somna og er særlig kjent for ungdomsromanene Hjertets fryd (1992) og Ravnens sang (1994, norsk 1996). Ett annat sätt att vara ung (2000) er filmatisert som Hannah med H (2003).
Per Nilsson har siden slutten av 1980-årene bodd i Sölvesborg. Fram til sommeren 1999 arbeidet han som musikklærer, men i dag er han forfatter og manusforfatter på heltid. Han satt på stol nummer åtte i Svenska barnboksakademien 1997-2010.
William «Nasty Kutt» Wiik Larsen
William «Nasty Kutt» Wiik Larsen (født 15. september 1986), også kjent som «Nasty Kutt» og «Will IDAP», er en plateprodusent for blant annet Nico & Vinz og Madcon. Han har også produsert artister som Karpe Diem, Erik & Kriss, Jaa9 & OnklP.
Vi lever i håpet
Vi lever i håpet er et musikkalbum av Ole Ivars, utgitt i 2007.
William «Nasty Kutt» Wiik Larsen
Oppvekst
Wiik Larsen hadde en profesjonell musiker til far og en sanger til mor. I en alder av seks år startet han å spille trommer, og som ti-åring begynte han å få undervisning på Norges musikkhøgskole i Oslo. Fjorten år gammel deltok han i flere skandinaviske DJ-konkurranser, blant annet «DMC National DJ Championship».
Musikalsk bakgrunn
I 2004 ble Larsen en del av musikk-kollektivet og plateselskapet Pass It Records. Det samme året ga han ut mixtapen Homework.
I 2005 begynte han å produsere musikk under navnet «Nasty Kutt». Han startet også et lite studio på Vålerenga i Oslo.
Da Pass It Records ble nedlagt i 2007, startet Larsen og hans manager Julian Alexander året senere sitt eget produksjons- og publishingselskap kalt IDAP Music. I årene som fulgte har Wiik Larsen blitt tildelt 21 IFPI-sertifiseringer, derav 5 multi-platinum.
I 2009 fikk han sin første plassering på amerikanske hitlister etter å ha produsert låta «City Lights» for Method Man & Redman. Albumet debuterte på 7.-plass på den amerikanske Billboard-lista, og markerte begynnelsen på Larsens karriere utenfor Norge.
Diaré
Diaré (middelaldergresk διάρροια, fra verbet διαρρέω, «renne gjennom») er en lidelse der avføringen skjer hyppig og har en flytende konsistens. Kriteriet for at en tilstand skal kunne kalles diaré er fler enn tre daglige tømninger av løs til vandig avføring. En skiller også mellom akutt og kronisk diaré.
Avføringsmønsteret kan variere sterkt fra menneske til menneske. For noen kan det være vanlig å ha avføring bare 1-2 ganger i uken. Andre har 1-2 regelmessige avføringer per dag. For å kunne si at et menneske har diaré, er det derfor viktig å få rede på avføringens konsistens.
Årsak
Normalt går maten langsomt gjennom tarmene, og mye av væsken og næringsstoffene suges opp gjennom tarmslimhinnen. Diaré er et tegn på at maten passerer for raskt gjennom tarmene. Det skjer fordi muskelsammentrekningene (peristaltikken) i tarmen er økt. På grunn av den raske passasjen blir ikke de viktige næringsstoffene sugd opp i tilstrekkelig grad, og kroppen vil etter hvert begynne å fungere dårlig. Først er det vann, natrium og kalium som går tapt. Etter hvert, hvis diaréen fortsetter, mister kroppen også aminosyrer og fettløselige vitaminer.
Årsaken til diaré er oftest infeksjoner i mage-tarmkanalen. Både visse bakterier og virus (særlig norovirus) kan forårsake diaré. Enkelte kroniske sykdommer, for eksempel cøliaki (en slags tarmallergi overfor stoffet gluten), kan gi diaré tidlig i forløpet. Også stress og psykiske påkjenninger kan føre til diaré. Lidelsen kan være et symptom på skade, sykdom eller matforgiftning og er vanligvis forbundet med magesmerter og ofte kvalme og oppkast.
Symptomer
Mange pasienter får luft i tarmen og kolikkliknende smerter. Langvarig diaré kan gi kvalme og nedsatt appetitt. Små barn, gamle og syke er spesielt utsatt for uttørring ved diaré. De vil da få tegn på at de mister for mye væske, for eksempel slapphet, tørre slimhinner og liten og konsentrert urinmengde. Småbarn med bleier vil også lett kunne bli såre og røde rundt endetarmsåpningen.
Behandling og forebyggende tiltak
Som forstoppelse er diaré et symptom som er vanlig å behandle selv uten å oppsøke lege. Ved kortvarig diaré i forbindelse med gastroenteritt er det ofte ikke nødvendig med annen behandling enn tilstrekkelig væsketilførsel for å forhindre uttørring. Et tips for å stoppe/sinke diaré er å blande ut 1-2 skjeer potetmel med vann (må ikke drikkes for ofte, dersom for mye kan resultere i at hele systemet stopper). Man bør unngå fibberrik kost ved diaré.
Loperamid (Imodium) er et stoppende middel som kan brukes ved plagsom akutt diaré og ved kronisk diaré der den underliggende årsaken er kjent. Loperamid bør brukes med forsiktighet ved betennelsessykdommer i tykktarmen, som ulcerøs kolitt, fordi midlet hos disse pasientene øker risikoen for perforasjon av tarmen. Pasienter med nyoppstått diaré som varer utover noen få dager, bør alltid oppfordres til å oppsøke lege med henblikk på årsaksutredning.
William «Nasty Kutt» Wiik Larsen
Musikalsk bakgrunn
Det samme året startet også samarbeid mellom Larsen og Nico & Vinz (da kalt Envy).
I 2010 startet IDAP Music sitt første label-prosjekt da de ble en del av prosjektet «Gatekunst».
I 2011 fortsatte IDAP Music samarbeidet med Universal Music, og lanserte sitt andre prosjekt, «Min ting» på VG-lista Topp 20. I tillegg til å ha å ha stått bak og produsert låten, samlet han flere rap-artister på låten.
Mot slutten av 2013 flyttet Larsen og Julian Alexander permanent til Los Angeles. Fire måneder senere signerte de en joint venture-avtale med BMG Chrysalis. Samme året gikk han også fra å kalle seg «Nasty Kutt» til «Will IDAP».
Nico & Vinz
Samarbeidet med Nico & Vinz (da kalt Envy) startet I 2009. Deres første singel, «One Song», produsert av Larsen, gikk til nummer 19 på VG-lista, og var en av landets mest spilte låter på radio. Musikkvideoen til låta vant også Spellemannprisen.
I 2011 gjenopptok de samarbeidet om oppfølgeralbumet Black Star Elephant, som blant annet inneholdt låta «Am I wrong». Sangen toppet iTunes-listene i over 40 land.
Larsen har senere produsert blant annet Redman, Method Man, Bun B, Raekwon, Jessie J, Travie Maccoy og Sean Kingston.
Welles Hoyt
William Welles Hoyt (født 7. mai 1875, død 1. desember 1954) var en amerikansk friidrettsutøver.
Hoyt ble den første olympiske mester i stavsprang da han 1896 i Athen vant stavkonkurransen med et hopp på 3,30. Han deltok også på 110 meter hekk, han kom på andreplass i sitt heat etter Thomas Curtis men Hoyt løp ikke i finalen.
Carphodactylidae
Carphodactylidae er en gruppe gekkoer som bare finnes i Australia. Alle artene i gruppen legger egg med et mykt, pergamentaktig skall.
De er nærmest i slekt med Diplodactylidae og finnefotøglene. Tidligere ble Carphodactylidae og Diplodactylidae sammen regnet som underfamilien Diplodactylinae i en stor familie, Gekkonidae, som omfattet alle gekkoer.
Demokratisk alternativ
Demokratisk alternativ var ei norsk politisk gruppe som stilte liste i Oslo ved kommunestyrevalget 2007. Lista fikk 191 stemmer. Toppkandidat var Sveinung Legard.
Gruppas politikk var ideologisk knytta til kommunalismen, utvikla av Murray Bookchin. En gikk inn for mer direkte demokrati og større lokalt sjølstyre, basert på allmøter og bindende folkeavstemninger.
Cicadomorpha
Cicadomorpha er en gruppe blant sikadene (Auchenorrhyncha). De lever av å suge ut plantesft og tilhører nebbmunnene.
Levevis
Alle lever av å suge plantesaft fra vertsplanten.
Sikadene i gruppen Cicadomorpha kan «spille» eller «synge». Sangsikadene er de meste kjente sangerne. Men sangsikader er sjeldne i Norge. Bare arten Cicadetta montana er funnet på østlandet, rundt Oslofjorden.
Cicadomorpha-artene har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
Konvektiv tilgjengelig potensiell energi
Konvektiv tilgjengelig potensiell energi (engelsk: Convective Available Potential Energy, CAPE) er et uttrykk brukt innen meteorologi for energimengden en luftpakke ville hatt om den ble løftet til en bestemt høyde i atmosfæren. CAPE blir målt i joule per kilogram luft (J/kg). Alle verdier større enn 0 J/kg indikerer instabilitet og at utviklingen av tordenvær er mulig.
Tordenvær oppstår når luftpakker blir løftet vertikalt. Atmosfæren er varm ved overflaten, men blir gradvis kaldere med høyden. Når luftpakker blir avkjølt senere enn i omggivelsene rundt, vil den bli varmere og få mindre tetthet enn omgivelsene. Pakken vil da fortsette å stige gjennom atmosfæren så lenge omgivelsene er kaldere enn luftpakken.
I ekstreme tilfeller med kraftig uvær kan CAPE-verdiene komme over 5000 J/kg. To timer før Oklahoma ble rammet av en kraftig tornado i mai 1999, ble CAPE-verdiene over Oklahoma City målt til 5885 J/kg. Et par timer senere raste en F5 tornado de sørlige forstedene av byen.
Justøy kapell
Justøy kapell er en langkirke i Lillesand kommune som ble oppført som bedehus i 1884 og ble vigslet som kapell i 1902. Det fikk nytt våpenhus i 1923, nytt tårn (takrytter) i 1962 og atter nytt våpenhus i 1984.
Byggverket er i tre og har 150 plasser.
Alterbildet er malt av Sverre Knudsen (1872-1954) i 1902. Det forestiller Jesus i Getsemane. Maleriet ble restaurert våren 2020.
Prokaryoter
Prokaryoter eller Monera (bakterier i vid forstand) er éncellede organismer. Prokaryotene kan deles inn i ekte bakterier og arkebakterier, og utgjør de enkleste levende organismene på jorda. Noe som skiller dem fra andre organismer er at de mangler cellekjerne. Navnet er fra gresk med stavelsen προ, pro, som betyr «før» og κάρυον, karyon, som betyr «nøttekjerne». Foruten å mangle cellekjerne skiller de seg fra eukaryotene ved at de ikke har andre organeller enn ribosomer. I likhet med planteceller har prokaryotene cellevegg. Arvestoffet, DNA, er i motsetning til eukaryote celler, ikke samlet i kromosomer, men består av et enkelt DNA-molekyl, som ligger løst i cytoplasmaet. Mange prokaryoter danner kolonier.
Prokaryotenes plassering
Prokaryoter regnes innenfor dagens systematikk som samlebetegnelse for to av tre hovedgrupper av levende organismer, hvor bakterier og arkebakterier utgjør prokaryotene, og den tredje gruppen av eukaryoter siden gir opphav til protister, planter, sopp og dyr. En del forskning godkjenner ikke splitten mellom arkebakterier og ekte bakterier som egne «riker», og foretrekker å operere med en enkelt bakterierike: Monera.
I tradisjonell systematikk er disse fem-seks gruppene ofte omtalt som «rikene» av liv innenfor biologien. det gir eukaryotene status som opphav for fire distinkte hovedgrupper (riker) i systematikken:
Historisk utforskning
Bakteriene har vært kjent siden miden av 1800-tallet. Ernst Haeckel foreslo i 1866 å samle de minste organismene i et eget rike han kalte Monera. I 1925 oppdaget Edouard Chatton at gruppen manglet cellekjerne. Han gav dem navnet Procaryota. I 1977 oppdaget Carl Woese på grunnlag av studier av ribosomal RNA at prokaryoter ikke er noen naturlig gruppe: De består av arkebakterier og bakterier, hvorav de førstnevnte har ribosomer som tilsvarer eukaryotenes, og antyder at arkebakteriene er nærmere beslektet med eukaryotene enn med bakteriene. Eukaryotene er ikke direkte etterkommere etter arkebakterier, men komposittorgansimer som består av (deler av) både arkebakterier og ekte bakterier. Organellene mitokondrier og kloroplaster har eget DNA, som er bygget slik som bakterie-DNA, mens ribosomer og cellekjernens DNA likner det man finner hos arkebakteriene. Man regner derfor med at de eukaryote organismene har blitt til ved endosymbiose mellom en arkebakterie og flere typer ekte bakterier.
Høvåg kirke
Høvåg kirke er en kirke fra 1150 i Høvåg i Lillesand kommune, Agder fylke. Byggverket er i stein og tre og har 400 plasser.
Menigheten kjøpte kirken av kong Frederik 4. i 1723, da han var kommet i pengevansker etter den store nordiske krig. Deretter ble det satt i gang et arbeid for å utvide, vedlikeholde og pusse opp kirken. Vestfløyen kom til i 1768, nordfløyen, som er nåværende hovedinngang ble bygget i 1828. Tårnet kom i 1831.
Kirkerommet er formet som en T med alteret i sentrum. Mens man tidligere hadde kirkebenker med dører som viste hvilke gårder som skulle bruke benkene, har man fra 1935 hatt åpne benker. En dør er restaurert og tatt vare på ved klokkerstolen til høyre for alteret.
Altertavla er et triptyk fra om lag 1620 av en ukjent kunstner. Den forestiller Tro, håp og kjærlighet. Kjærligheten er symbolisert av en Kristusfigur i midtpartiet, den oppstandne Kristus. Til venstre ser man kvinnen Fides, tro, med et kors og en nattverdkalk i hendene. Kvinnen til høyre er Spes, håp, som har en fugl i hånda. Om lag 1900 ble altertavla malt hvit, men i 1935 ble den restaurert til nåværende form.
Prekestolen er fra om lag 1660. Før reformasjonen var det ikke vanlig med prekestol i kirkene. Bildene i feltene på prekestolen er av de fire evangelister.
Mille Petrozza
Mille er best kjent fra thrash metal-bandet Kreator. I tillegg til å være et av de ledende thrash metal-bandene, stammer Kreator fra thrash metalens fødsel, og er en av de tre store bandene fra den teutonske thrash metal-scenen. Mille Petrozza startet sin musikerkarriere på i skolebandet Tyrant, som han stiftet i 1982 sammen med Rob Fioretti og Jürgen Reil. Etter noen få uker skiftet de navnet til Tormentor, som igjen skiftet navn til Kreator i 1984.
Petrozza har også hatt gjestevokal på sangen «Dirty Coloured Knife» til det israelske death/thrashcore-bandet Nail Within, og i 1994 spilte han gitar i thrash metal-bandet Voodoocult med blant andre Dave Lombardo og Chuck Schuldiner.
Mille deltok på låten «Wir leben aneinander vorbei» på albumet Afrika (2015) av Dagobert.
Mattilsynet
Mattilsynet (Statens tilsyn for planter, fisk, dyr og næringsmidler) er den norske tilsynsmyndighet for planter, fisk, dyr og næringsmidler.
Robert McNamara
Robert Strange McNamara (født 9. juni 1916 i San Francisco, død 6. juli 2009 i Washington, D.C.) var en amerikansk industrileder, offentlig tjenestemann og politiker. McNamara var USAs forsvarsminister under presidentene John F. Kennedy og Lyndon B. Johnson 1961–1968, og spilte en sentral rolle i opptrappingen av USAs militære innsats i Vietnamkrigen. McNamara var ansvarlig for innføringen av systemanalyse i offentlig politikk. Dette er videreutviklet til disiplinen kjent som politisk analyse.
Mattilsynet
Mattilsynet ble etablert i 2004 etter en sammenslåing av Statens næringsmiddeltilsyn, Statens dyrehelsetilsyn, Statens landbrukstilsyn samt Fiskeridirektoratets sjømatkontroll og 89 kommunale næringsmiddeltilsyn, og er dermed en stor tilsynsmyndighet med svært vidtfavnende ansvarsområder.
Mattilsynet forvalter matloven, dyrevelferdsloven, husdyravlsloven, dyrehelsepersonelloven, kosmetikkloven og planteforedlerloven samt tilhørende forskrifter.
Historie
Organisering av et nytt statlig mattilsyn ble utredet av Næringslovutvalget som ble oppnevnt ved kongelig resolusjon av 2. februar 1990 (Syse-regjeringen) etter forslag fra et enstemmig Storting etter enstemmig forslag fra Finanskomiteen. Næringslovutvalget nedsatte 19. august 1994 et underutvalg - Matsikkerhetsutvalget - for å vurdere muligheten for forenklinger av næringsmiddellovgivningen og en mer effektiv organisering av tilsynsvirksomheten på matsikkerhetsområdet. Utredningen ble inntatt i NOU 1996: 10 Effektiv matsikkerhet - Én lov - ett departement - ett statlig tilsyn.
Robert McNamara
Tidlig liv og karrière
McNamara ble født i San Francisco i California, hvor faren var salgssjef hos en skogrossist. Mellomnavnet Strange var morens fødenavn. Han var aktiv speider.
Mattilsynet
Historie
Utvalget beskrev i kapittel 4 reguleringshistorikken i Norge fra blant annet middelalderen samt en gjennomgang av regulering i nyere tid som startet med sunnhetsloven i 1860. Etter denne ble det vedtatt en lang rekke lover hvor flere departementer var aktive og da særlig helse-, fiskeri- og landbruksdepartementene. De to siste koblet krav til næringsmidler med næringsinteresser. Etter hvert ble det erkjent at det var samordningsproblemer og det ble i 1950-årene igangsatt utredning av muligheter for samordning. Dette arbeidet resulterte i samordningsloven i 1978. Samordningsarbeidet fortsatte og dette resulterte i sammenslåinger av statlige tilsynsorgan og opprettelsen av Statens næringsmiddeltilsyn (SNT) i 1989. Dette var en ny type forvaltningsorgan ved at de berørte departementene og direktoratene ble satt sammen i et felles forum for å fatte vedtak sammen. På den måten ble samordning en nødvendighet. SNT-modellen var en nyskaping og er beskrevet i artikkel i Administrasjonsnytt nr 6/1989 - utgiver var Statskonsult (DIFI) - av Anne Kari Lande Hasle og Brynjar Mørkved. De kommunale tilsynsorganene fortsatte som før.
Matsikkerhetsutvalget foretok en samlet gjennomgang av regelverk og organisering ved blant annet å foreslå en opprydding i lovstrukturen i samsvar med forslag fra det regjeringsoppnevnte Lovstrukturutvalgets forslag, jamfør NOU 1992: 32 Bedre struktur i lovverket. Utvalget foreslo dessuten en sammenslåing av i alt 15 statlige tilsynsorganer til ett nytt statlig tilsyn. I tillegg foreslo utvalget at 89 kommunale næringsmiddeltilsyn ble avviklet. I tillegg foreslo utvalget å erstatte de 5 daværende lovene til én ny lov i samsvar med et utkast. Videre foreslo utvalget også opprydding i forskriftene ved bedre struktur på de daværende ca. 100 statlige forskrifter samt forslag om at ca. 1300 kommunale forskrifter ble opphevet. Alle forslag ble i hovedsak tatt til følge.
Robert McNamara
Tidlig liv og karrière
I 1937 gikk han ut fra University of Californias avdeling i Berkeley. Han tok en Bachelor of Arts i økonomi med matematikk og filosofi som øvrige fag. Han var medlem UC Berkeley Golden Bear Battalion, Army ROTC, som er en offisersopplæring for studenter. Han tok MBA ved Harvard Graduate School of Business Administration i 1939.
Etter Harvard arbeidet han ett år i revisorfirmaet Price Waterhouse i San Francisco. I august 1940 vendte han tilbake til Harvard for å undervise og ble den høyest betalte og yngste Assistant Professor på den tid. Etter å ha deltatt i et program for å undervise i analytiske tilnærminger for offiserer fra Army Air Forces (AAF), gikk han inn i hæren som kaptein tidlig i 1943, og tjenestegjorde resten av krigen ved AAFs Office of Statistical Control. En av hans viktigste ansvarsområder var analyse av de amerikanske bombeflyenes effektivitet og nytte, særlig B-29 styrken ledet av generalmajor Curtis LeMay i Kina og Marianaøyene. Han forlot aktiv tjeneste i 1946 med grad av oberstløytnant og med medaljen Legion of Merit.
Mattilsynet
Historie
Matsikkerhetsutvalgets leder var Brynjar Mørkved. Ellers deltok Fiskeri- og havbruksnæringens Landsforening ved Per Dag Iversen, Norsk Kjøtt ved Knut Framstad, Kjøttbransjens Landsforbund ved Hallstein Listou, Norsk Nærings- og Nytelsesmiddelarbeiderforbund ved Rolf Frøysland og Handels- og Servicenæringens Hovedorganisasjon ved Kai Schiøll samt Næringslovutvalgets leder Helge B. Andresen.
Sommeren 2001 utnevnte daværende landbruksminister Bjarne Håkon Hanssen daværende assisterende fylkesmann i Nord-Trøndelag, Oddbjørn Nordset, til prosjektleder med ansvar for å lede prosessen med å slå sammen Statens næringsmiddeltilsyn, Statens dyrehelsetilsyn, Statens landbrukstilsyn og de kommunale næringsmiddeltilsynene til ett nytt tilsyn: Mattilsynet. Nordset tiltrådte stillingen 1. oktober 2001. På et informasjonsmøte for landbruksdepartementet 14. august 2001, hadde Hanssen nevnt at «dagens matforvaltning er god og vel fungerende», men at «det likevel er et forbedringspotensial». Det ble også meddelt at en samorganisering av tilsynene kunne gi en ventet effektiviseringsgevinst på 10 prosent.
Robert McNamara
Tidlig liv og karrière
McNamara gikk imot Fords planlagte Edsel bilmodell og arbeidet for å stoppe programmet selv før den første bilen rullet fra monteringslinjen. Han lyktes tilslutt i å endre programmet i november 1960. McNamara var også nær ved å få stoppet produksjonen av Lincoln, og tvang produktplanleggere til å redesigne bilen i 1961. Den 9. november 1960 ble McNamara den første president i Ford fra utsiden av Henry Fords familie. McNamara mottok betydelig kreditt for Fords ekspansjon og suksess i etterkrigstiden.
Mattilsynet
Historie
Mattilsynet ble opprettet som eget forvaltningsorgan ved kongelig resolusjon 20. desember 2002, med virkning fra 1. januar 2003. Samtidig ble Joakim Lystad ansatt som administrerende direktør. Tilsynet ble administrativt underlagt Landbruksdepartementet.
Mattilsynet ble etablert 1. januar 2004, og ble offisielt åpnet 5. januar 2004. Forvaltningsorganets formelle navn er Statens tilsyn for planter, fisk, dyr og næringsmidler.
Robert McNamara
Forsvarsminister
En nyvalgt President John F. Kennedy (før han begynte sin presidentperiode), tilbød først posten som forsvarsminister til tidligere forsvarsminister Robert A. Lovett. Lovett avslo, men anbefalte McNamara; Kennedy kontaktet ham via Sargent Shriver og tilbød enten finans- eller forsvarsministerposten mindre enn fem uker etter at McNamara hadde blitt president hos Ford. Først avslo McNamara stillingen som finansminister; men etter diskusjoner med familien aksepterte McNamara Kennedys tilbud om å bli forsvarsminister.
Mattilsynet
Historie
Harald Gjein ble utnevnt som ny administrerende direktør 15. april 2011 og besatte stillingen 1. juni samme år. 24. mai 2019 fratrådte han stillingen etter at Mattilsynets troverdighet som tilsynsmyndighet var trukket i tvil.
Virksomhet
Tilsynet forvalter alle lovene som omhandler produksjon og omsetning av mat, matkjeden fra jord og fjord til bord. Dette omfatter alle virksomheter innen primærproduksjon, næringsmiddelindustri og småskalaproduksjon, importører, dagligvarebutikker og alle typer serveringssteder. Mattilsynet har også tilsyn med veterinærer og annet dyrehelsepersonell, med de som behandler biprodukter (for eksempel slakteavfall), og med alle som holder dyr (også private). Det er også Mattilsynet som fører tilsyn med kosmetikk og kroppspleieprodukter, og med omsetning av legemidler utenom apotek. Mattilsynet har også som oppgave å kontrollere at bedrifter har en etisk forsvarlig produksjon, og de skal fremme god kvalitet, redelig produksjon og omsetning. Mattilsynet er også Norges offentlige veterinærmyndighet. I forbindelse med utbrudd av smittsomme dyresykdommer eller skadegjørere på planter er Mattilsynet smittevernmyndighet.
Robert McNamara
Forsvarsminister
McNamara hengav seg til å sette seg inn i forsvarspolitikk, lærte raskt og inntok en «aktiv rolle», i sine egne ord «utøvde aggressivt lederskap med å spørre, foreslå alternativer, fremsette motforestillinger og stimulere til fremskritt.» Han stanset radikale organisasjonsendringer som var foreslått av en gruppe som også inkluderte Kennedy, ledet av Sen. W. Stuart Symington, som ville ha fjernet militærdepartmentene, erstattet Joint Chiefs of Staff (JCS) med én personalsjef, og etablerte tre kommandolinjer. McNamara aksepterte behovet for separate tjenester, men fremholdt «Til sist må vi ha en forsvarspolitikk, ikke tre motstridende forsvarspolitiske linjer. Det er oppgaven til forsvarsministeren og hans stab å sørge for at dette er tilfelle.»
Mattilsynet
Virksomhet
Mattilsynet skal innhente kunnskap og analysere situasjonen, lage regelverk, veilede virksomheter og private, og føre tilsyn med at reglene overholdes. Tilsynet forvalter også en rekke melde- og godkjenningsordninger for virksomheter og produkter. Mattilsynet er en beredskapsetat, og skal håndtere de uønskede hendelsene innenfor sitt forvaltningsområde.
Organisering
Mattilsynet har hovedkontor i Oslo, samt fem regionkontorer. Mattilsynet har rundt 1 300 ansatte. Veterinærer (cand.med.vet.), matvitere (mastergrad), matteknologer (bachelorgrad) og jurister utgjør en stor del av de ansatte. I 2015 gjennomførte Mattilsynet en omfattende omorganisering. Antall regioner ble redusert fra åtte til fem.
Robert McNamara
Forsvarsminister
Den politikken som var trukket opp av President Kennedy i begynnelsen veiledet McNamara i en melding til Kongressen den 28. mars 1961 til en reorientering av forsvarsprogrammet. Kennedy avviste utkastet at USA skulle være villig til å bruke atomvåpen uten først å ha blitt angrepet, og understreket behovet for adekvate strategiske våpen og forsvar for å motstå kjernefysiske angrep mot USA og deres allierte. Han hevdet at det amerikanske forsvaret hele tiden måtte være under sivil kontroll, og nasjonens forsvarsprogram måtte være slik at det forhindret irrasjonell eller ikke-fremprovosert krig.